laion/Wikipedia-Exotic huggingface dataset:
יורם החכם בממלכת המספרים

יורם החכם בממלכת המספרים היא תוכנית טלוויזיה חינוכית לילדים בגילאי הרך המשודרת בערוץ ניק ג'וניור לילדי yes החל מ-14 באוקטובר 2015. בסדרה משתתפים ציפי שביט, דן קיזלר, דקלה הדר ופזית ירון מינקובסקי. בעונה השנייה נושא הסדרה הוא צורות, בעונה השלישית הנושא הוא מדע, בעונה הרביעית הנושא הוא אותיות והעונה החמישית הנושא הוא אנגלית. 10 פרקים. (פרקים 1-10) לפת המכשפת גונבת את כל המספרים של ממלכת המספרים ויורם החכם וליבי האבירה יוצאים לחפשם. בסוף כל פרק הילדים לומדים לצייר וללמוד את המספר שמצאו ליבי ויורם. נושא העונה: מספרים. 8 פרקים. (פרקים 11-18) יורם רוצה להיות אביר צורות כמו ליבי, ולכן עליו לאסוף את כל הצורות וללמוד אותם, אך המכשפה לפת גנבה את כל הצורות, ועליו להחזיר את הצורות לממלכת המספרים ביחד עם ליבי. נושא העונה: צורות. 8 פרקים. (פרקים 19-26) המכשפת לפת רוצה לשלוט על ממלכת המספרים ומכשפת את המלכה במספר כישופים, והמטרה של ליבי ויורם הוא להציל את המלכה ולנצח את המכשפה לפת, בעזרת קסם המדע והניסויים שמבצעים. נושא: מדע. יורם החכם (דן קיזלר): ילד חכם אשר יודע לפתור הכל. בעונה הראשונה אוסף את המספרים ביחד עם ליבי, בעונה השנייה עובר את מבחן אביר הצורות, ובעונה השלישית מציל את המלכה מפני הכישופים של לפת. מלכת המספרים (ציפי שביט): מלכת המספרים ואמו של יורם החכם. בעונה הראשונה מצווה ליורם וליבי לאסוף את המספרים. בעונה השלישית משנה צורה עקב כישופים של המכשפת לפת, וליבי ויורם מצילים אותה. ליבי האבירה (דקלה הדר): עוזרת ליורם החכם בהרפתקאותיו, מגנה על ארמון המספרים בשתי העונות הראשונות ובעונה השלישית על מלכת המספרים. לפת (פזית ירון מינקובסקי): מכשפה מרושעת, אחותה של מלכת המספרים. בעונה הראשונה גונבת את כל המספרים, בעונה השנייה מונעת מיורם להיות אביר ובעונה השלישית מכשפת את המלכה כדי לשלוט בממלכה. מידע: "יורם החכם בממלכת המספרים", בפרויקט "אישים" לתיעוד היצירה הישראלית סרטונים: הפרק הראשון המלא של "יורם החכם בממלכת המספרים", בערוץ ה-YouTube של Yes VOD הפרק הראשון המלא של "יורם אביר הצורות", בערוץ ה-YouTube של Yes VOD הפרק הראשון המלא של "יורם החכם וקסם המדע", בערוץ ה-YouTube של Yes VOD
Hands to Myself

Hands to Myself הוא שיר של הזמרת האמריקאית סלינה גומז. השיר יצא לאור ב-26 בינואר 2016 כסינגל השלישי מתוך אלבום הסולו השני של גומז, Revival. גומז חשה שהיא כבר התייחסה לנושאים הרצויים שלה באלבום, אך רצתה חומר נוסף שיהיה רענן מנוקדת מבט נשית. השיר תואר על ידי גומז כ"תאונה יפה" ו"כנראה השיר הטוב ביותר באלבום". השיר זכה להצלחה בעולם והגיע למקום ה-7 במצעד האמריקאי בילבורד הוט 100 והגיע למקום ה-5 בקנדה וניו זילנד ונכנס לעשירייה הפותחת של יותר מ-10 מצעדים בעולם. השיר מכר למעלה ממיליון עותקים בארצות הברית. נכון ליוני 2020, השיר עומד על למעלה מ-500 מיליון השמעות בפלטפורמת הזרמת המוזיקה, ספוטיפיי. גומז ביצעה את השיר במהלך סיבוב ההופעות "Revival Tour". ב-10 בנובמבר 2015 ביצעה גומז את השיר בתצוגת האופנה השנתית של מותג ההלבשה התחתונה "ויקטוריה'ס סיקרט" לצד השיר "Me & My Girls". בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל. ב-23 בינואר 2016 ביצעה את השיר בתוכנית המערכונים סאטרדיי נייט לייב לצד השירים "Same Old Love" ו-"Good for You". ב-20 ביוני 2016 ביצעה את השיר בתוכנית קארפול קריוקי בהנחיית ג'יימס קורדן לצד השירים "Same Old Love", "Come & Get It", "Kill Em With Kindness", "Love You Like a Love Song" וגרסת כיסוי לשיר "Shake It Off" של טיילור סוויפט. ב-19 במאי 2018 ביצעה את השיר בסיבוב ההופעות Taylor Swift's Reputation Stadium Tour במופע שנערך בפסדינה לצד טיילור סוויפט. הווידאו קליפ בוים על ידי אלק קשישיאן וצולם בהוליווד הילס, קליפורניה. הווידאו קליפ ייצא ב-20 בינואר 2016. גומז רצתה להעביר את התחושה שאנשים מקבלים כאשר יש להם תאווה ואובססיביות כלפי מישהו אחר. המבקרים שיבחו את צילום הסרטון ואת הופעתה של גומז. נכון למאי 2017, השיר צבר למעלה מ-200 מיליון צפיות. מידע על היצירה "Hands to Myself" באתר מיוזיק בריינז מידע על הסינגל "Hands to Myself" באתר מיוזיק בריינז מידע על השיר "Hands to Myself" באתר AllMusic מידע על היצירה "Hands to Myself" באתר Discogs סרטון השיר "Hands to Myself" באתר יוטיוב סלינה גומז, מקס מרטין, ג'סטין טרנטר, ג'וליה מייקלס, מאטמן & רובין SelenaGomezVEVO (2016-01-20), Selena Gomez - Hands To Myself, נבדק ב-2017-10-14 http://www.aria.com.au/pages/SingleAccreds2016.htm, www.aria.com.au (באנגלית) FIMI - Certificazioni - FIMI, www.fimi.it (באיטלקית) "Gold & Platinum - RIAA". RIAA (באנגלית אמריקאית). נבדק ב-2018-07-30. www.bpi.co.uk "ifpi.dk | Musikselskaber 2017". IFPI.dk (בדנית). נבדק ב-2018-07-30. nztop40 "Gold/Platinum - Music Canada". Music Canada (באנגלית אמריקאית). נבדק ב-2018-07-30. sverigetopplistan
Uptown Funk

Uptown Funk הוא סינגל של המפיק הבריטי מארק רונסון, בשיתוף הזמר האמריקאי ברונו מארס, מתוך אלבומו הרביעי של רונסון, Uptown Special. השיר יצא ב-10 בנובמבר 2014, כסינגל הראשון מתוך האלבום. במהרה זכה השיר להצלחה עולמית, שהה במשך 14 שבועות ברצף בראשות מצעד הבילבורד הוט 100, וכמעט שבר את שיאה של הזמרת האמריקאית מריה קארי עם שירה "One Sweet Day", שעמד בראש המצעד 16 שבועות ברצף. בנוסף, הצליח השיר להגיע לצמרות מצעדים רבות, בהם המצעדים של בריטניה, לבנון, ישראל, קנדה, ולוניה, פלנדריה והולנד. השיר הצליח להיכנס למצעדי סוף שנה רבים ואף זכה בתואר "שיר השנה", מטעם בילבורד. בארצות הברית מכר השיר למעלה מ-11 מיליון עותקים, וכך הפך לאחד מן השירים הנמכרים ביותר במדינה זו וברחבי העולם בכל הזמנים. לשיר יצא וידאו קליפ מצליח אשר צולם בשנת 2014, ובו ניתן לראות בין השאר את רונסון ומארס כשהם מהלכים בעיירה, הולכים למספרה ונוסעים בלימוזינה. עוד דבר שניתן לראות בקליפ הוא מועדון ריקודים שניתן לראות בו לקראת הסוף את רונסון בבירור, לאחר שהוא לא נראה כמעט לאורך כל הקליפ. במהרה הפך הקליפ לוויראלי, וצבר למעלה מ-3.1 מיליארד צפיות, הפך לסרטון החמישי הנצפה ביותר ביוטיוב, ולסרטון הנצפה ביותר ביוטיוב לשנת 2014. הקליפ הועמד לפרסים רבים, ובאותה שנה זכה בטקס פרסי ה-VMA בקטגוריית "הווידאו קליפ הגברי הטוב ביותר של השנה". בנוסף הועמד לפרס הווידאו קליפ של השנה, אך הפסיד ל-"Bad Blood" של הזמרת האמריקאית טיילור סוויפט. השיר זכה להצלחה רבה במצעדים, כאשר כבש את ראש מצעד הבילבורד הוט 100, הבריטי וכולי. מידע על היצירה "Uptown Funk" באתר מיוזיק בריינז מידע על הסינגל "Uptown Funk" באתר מיוזיק בריינז מידע על השיר "Uptown Funk" באתר AllMusic מידע על היצירה "Uptown Funk" באתר Discogs סרטון השיר "Uptown Funk" באתר יוטיוב "'Uptown Funk' Is Longest-Leading Hot 100 No. 1 of the 2010s". Billboard. נבדק ב-2017-10-17. "Most Weeks at No. 1 on Billboard Hot 100 By Title". Billboard. נבדק ב-2017-10-17. Steffen Hung, spanishcharts.com - Mark Ronson feat. Bruno Mars - Uptown Funk!, spanishcharts.com "Hot 100 Songs - Year-End 2015". Billboard. נבדק ב-2017-10-17. Official Charts Analysis: Clean Bandit end Little Mix's reign on top of the singles chart | Analysis | Music Week, www.musicweek.com The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) MarkRonsonVEVO (2014-11-19), Mark Ronson - Uptown Funk ft. Bruno Mars, נבדק ב-2017-10-17 YouTube - Most Viewed Music Videos of All Time, kworb.net MarkRonsonVEVO (2014-11-19), Mark Ronson - Uptown Funk ft. Bruno Mars, נבדק ב-2017-06-26 VMA 2015 - MTV Video Music Awards - MTV, MTV TaylorSwiftVEVO (2015-05-17), Taylor Swift - Bad Blood ft. Kendrick Lamar, נבדק ב-2017-10-17
גוליילמו

גוליילמו (Guglielmo) הוא הגרסה האיטלקית לשם ויליאם. האם התכוונתם ל... גוליילמו הראשון, מלך סיציליה גוליילמו השני, מלך סיציליה גוליילמו השלישי, מלך סיציליה אישים ששמם הפרטי הוא גוליילמו
רביעיית האגן

רביעיית האגן (בגרמנית: Hagen Quartet) נוסדה בשנת 1981 על ידי ארבעה אחים, לוקאס, אנג'ליקה (שאותה החליפה תחילה אנט ביק, שהוחלפה בתורה על ידי ריינר שמידט בשנת 1987), ורוניקה וקלמנס, בזלצבורג, אוסטריה. חברי הרביעייה מנגנים בארבעת כלי הסטרדיוואריוס המפורסמים, שבהם ניגנו בעבר רביעיית פגניני, רביעיית קליבלנד ורביעיית טוקיו, בסדר זה. לוקאס האגן, כינור ריינר שמידט, כינור ורוניקה האגן, ויולה קלמנס האגן, צ'לו מדיה וקבצים בנושא רביעיית האגן בוויקישיתוף רביעיית האגן, במסד הנתונים הקולנועיים IMDb (באנגלית) רביעיית האגן, באתר AllMusic (באנגלית) רביעיית האגן, באתר MusicBrainz (באנגלית) רביעיית האגן, באתר Discogs (באנגלית) דויטשה גרמופון ביוגרפיה של ורוניקה האגן באתר קדנצה-קונצרט רביעיית האגן, דויטשה גרמופון
ריצ'רד ד. קלארק

ריצ'רד ד. קלארק ג'וניור (באנגלית: .Richard D. Clarke, Jr; נולד ב-23 ביולי 1962) הוא קצין בדימוס בדרגת גנרל בצבא ארצות הברית, שירת כמפקד פיקוד המבצעים המיוחדים. קלארק נולד בשטוטגרט שבגרמניה המערבית, בן לאב ששירת בכוחות הצבאיים האמריקאים שהוצבו במדינה. ב-1984 סיים לימודיו באקדמיה הצבאית של ארצות הברית והתגייס לצבא. החל את שירותו כמפקד מחלקה רובאית בגדוד הראשון של רגימנט החי"ר 48 בדיוויזיית השריון השלישית. פיקד על פלוגה בגדוד השני של רגימנט החי"ר ה-502 ועל פלוגת התצפיות של הדיוויזיה המוטסת ה-101. בתקופה זו השתתף במלחמת המפרץ. ב-1992 עבר לשרת ברגימנט הריינג'רס ה-75, שימש קצין אימונים, פיקד על פלוגת הסיור שלו, ועל פלוגה בגדוד השלישי. לאחר מכן שירת כקצין מבצעים וסגן מפקד הגדוד הראשון ברגימנט החי"ר השישי של הדיוויזיה המשוריינת הראשונה. ב-1999 מונה לסגן מפקד חטיבת הצנחנים ה-173, בתפקיד זה נטל חלק בכוח קוסובו במקדוניה. במרץ 2002 מונה למפקד הגדוד השלישי של רגימנט הצנחנים ה-504 בדיוויזיה המוטסת ה-82. במאי 2004 מונה למפקד הגדוד הראשון ברגימנט הריינג'רס ה-75. באוגוסט 2007 מונה למפקד רגימנט הריינג'רס ה-75. באוגוסט 2009 מונה לקצין אג"ם של פיקוד המבצעים המיוחדים המשולבים ובאוגוסט 2011 מונה לקצין אג"ם של הדיוויזיה ההררית העשירית. בתפקידי פיקוד אלו הוצב שלוש פעמים באפגניסטן וארבע פעמים בעיראק. בינואר 2013 מונה למפקד הצוערים באקדמיה הצבאית הלאומית. באוקטובר 2014 קודם לדרגת מייג'ור גנרל ומונה למפקד הדיוויזיה המוטסת ה-82, במסגרת זו פיקד על כוחות היבשה של בעלות הברית ב"מבצע נחישות טבועה" ללחימה נגד ארגון המדינה האסלאמית בעיראק ובסוריה. באוגוסט 2016 מונה לסגן ראש אגף תכנון ומדיניות במטות המשולבים. באוגוסט 2017 קודם לדרגת לוטננט גנרל ומונה לראש האגף. במרץ 2019 מונה למפקד פיקוד המבצעים המיוחדים והועלה לדרגת גנרל. הוא כיהן בתפקיד עד אוגוסט 2022. קלארק בעל תואר שני בניהול מהקולג' הבנדיקטי בקנזס, בעל תואר שני בלימודי ביטחון לאומי ואסטרטגיה מהמכללה הלאומית למלחמה. מדיה וקבצים בנושא ריצ'רד ד. קלארק בוויקישיתוף ביוגרפיה באתר המטות המשולבים Q&A: Colonel Richard D. Clarke, מגזין קהילת המודיעין הלאומי, 8 בדצמבר 2008 Clarke assumes command as 74th Corps of Cadets' commandant, אתר צבא ארצות הברית, 18 בינואר 2013 Maj. Gen Richard Clarke prepares to pass reins of 82nd Airborne, פייטוויל אובזרבר, 31 ביולי 2016
מצביע

במדעי המחשב, מצביע (באנגלית: Pointer) הוא טיפוס נתונים אשר ערכו מפורש ככתובת בזיכרון המחשב. שימוש בו מאפשר טיפול בנתונים תוך התייחסות לכתובתם, ולא להם עצמם. מצביעים הם מאבני היסוד של שפות התכנות הקלאסיות. המחשב שומר נתונים ביחידות זיכרון נפרדות, כך שלכל יחידת זיכרון מוקצת כתובת. לרוב כל מילה או בית בזיכרון המחשב מהווים יחידת זיכרון. מצביע מאפשר להתייחס אל יחידת הזיכרון דרך מיקומה בזיכרון המחשב, ולא באופן ישיר. דרך פעולה זו מאפשרת: להתייחס לנתונים המאוחסנים בזיכרון המחשב באופן מופשט ולא ישיר; כלומר התייחסות למיקום יחידת הזיכרון, ולא ליחידה עצמה. העברת פרמטרים בין שגרות באופן חסכוני משום שלא נדרשת העתקה; כאשר אנו שולחים את הכתובת בלבד, ולא את כל הנתון, נדרשת פעולה חסכונית הרבה יותר. הקצאה דינמית של זיכרון בזמן ריצה; יצירת מבנה זיכרון דינמי ומשתנה, באמצעות המצביע המייצג שלו. שימוש שגוי במצביעים עלול לגרום לחריגות ולשגיאות זמן ריצה, משום שניסיון גישה לכתובת לא חוקית יגרום לחריגת גישה. שורש הבעיה נעוץ בקלות בה ניתן לבצע מניפולציות על המצביע, המכיל ערכים מספריים לכל דבר ועניין. בשפות תכנות רבות ניתן להגביל מצביעים כך שיוכלו להצביע רק על טיפוסי נתונים מסוימים. לדוגמה, ניתן להגדיר מצביע לטיפוס int (מספרים שלמים). מצביע כזה יוכל להצביע אך ורק למבנה נתונים מסוג int ונוכל להתייחס אל ערכו רק באופן בו ניתן להתייחס ל- int. ניתן להשתמש במצביעים על מנת להצביע על שגרה. יכולת זו מאפשרת להעביר שגרות כפרמטרים. למצביע האפס יש ערך שמור (ע"פ רוב 0) המהווה אינדיקציה לכך שזוהי כתובת ריקה. כתובת זו שאליה הוא מצביע מוגדרת מראש. מצביעי אפס הם בשימוש רב, על מנת לסמן מצבי קצה. מצבי קצה כאלו יכולים להיות מגוונים ביותר, לדוגמה- השבתת מצביע להקצאה דינמית או ציון קצה מבנה נתונים. השימוש במצביעים הוא בעל פוטנציאל גבוה לבעיות בעיקר בגלל האפשרות לחריגת גישה. למרות זאת, היתרונות שבשימוש בהם גוברים על החסרונות. בשל כך הביאו שפות תכנות מתקדמות במדעי המחשב (כמו Java ו־C#), לשימוש בטיפוסים קצת יותר מוגבלים המאפשרים הצבעה על אובייקטים, אולם לא מאפשרים ביצוע מניפולציה מספרית על המצביע. כך למעשה מתבצעת הפרדה בין היכולת להצביע על אובייקטים, לבין היכולת לגשת לכתובות אקראיות בזיכרון. בעיה נוספת הקשורה במצביעים ובהקצאת זיכרון דינאמית, היא דליפת זיכרון, הנובע מכך שבהליך מסוים זיכרון שהוקצה לצורך פעולה, לא שוחרר בתום הפעילות ונשאר תפוס. כאשר פעולה זו מתבצעת פעמים רבות זיכרון נתפס על ידי התוכנית לשווא, מכיוון שלא נעשה בו כל שימוש. גם כאן שפות תכנות מתקדמות ניסו לתת פתרונות הולמים, כגון "איסוף זבל" (garbage collector) מובנה אוטומטי. גישה נוספת לפתרון ולכיסוי החסרונות, היא ליצור מחלקה שתעטוף את נושא המצביעים ותאפשר לבצע פעילות שכזו, מבלי להיות חשוף לאותן הבעיות הכרוכות בהקצאה דינמית. כך למשל ב-Visual Basic באמצעות מחלקת אוסף (Collection), ניתן להוסיף ולהסיר איברים באופן דינמי. האיברים יכולים להיות מכל סוגי המשתנים הקיימים, ויכולים להיות בו-זמנית שונים בגודלם ובסוגם, והגישה לאיברים היא באמצעות אינדקס כמו במערך. בדוט נט ישנה מחלקה מיוחדת (Marshal בשיתוף עם המשתנה IntPtr) שתפקידה לטפל בהקצאה דינמית מבלי לאפשר הקצאה דינמית ישירה. למחלקה זו יש אפשרויות רבות ומגוונות, וייחודה בכך שהיא מאפשרת הקצאה דינמית אך מצמצמת את הבעיות הכרוכות בכך. מדעי המחשב שפות תכנות מונחים בתוכנה מדיה וקבצים בנושא מצביע בוויקישיתוף
מוח'מאס

מוּחְ'מַ֫אס (בערבית: مخماس, הגייה: מֻחְ'מַ֫אס או מִחְ'מַ֫אס) הוא כפר פלסטיני בהרי בנימין המשתייך לנפת אל-קודס של הרשות הפלסטינית. הוא ממוקם 8 ק"מ צפונית־מזרחית לירושלים. לפי נתוני הלשכה הפלסטינית המרכזית לסטטיסטיקה, בשנת 2021 מנתה האוכלוסייה כ־2,500 תושבים. הכפר משמר את שמה של העיר המקראית מכמש, המזוהה על-ידי החוקרים בחורבה בשם "ח'רבת אל-חארה אל-פוקא" השוכנת בתוך הכפר או ב"תל מרים" הסמוך. בכפר התגלו חרסים מתקופת הברונזה התיכונה (1%), מתקופת הברזל א' (58%), תקופת הברזל ב' (14%), הפרסית (10%), ההלניסטית (19%), הרומית (12%), הביזנטית (18%), ימי הביניים (4%), והעות'מאנית (10%). בשנות ה-80 נחשפו בכפר ארבעה מקבצים של קברים, ובהם לפחות 70 מערות קבורה מימי הבית השני. בכניסה לאחד המערות נמצא ציור של מנורת שבעת הקנים, לצד כתובת בכתב העברי הקדום. תגליות נוספות מהכפר כוללות גלוסקמה ועליה חרות השם "שמעון ל[וי]" בכתב עברי. ממצאים אלו הובילו את החוקרים למסקנה כי במכמש התגוררו משפחות כהונה יהודיות עד מרד בר-כוכבא בראשית המאה השנייה לספירה. מוחמאס הופיעה במרשם האוכלוסין העות'מאני של שנת 1596 כיישוב בנפת ירושלים תחת השם "מיח'מס". בכפר נמנו 24 משקי בית, כולם מוסלמים. הם שילמו מס קבוע של 33.3% על תוצרת חקלאית, כולל חיטה, שעורה, עצי זית, עצי פרי, עיזים וכוורות, בנוסף להכנסות מזדמנות, סך הכול 2,200 אקצ'ה. החוקר הצרפתי ויקטור גרן ביקר במוח'מאס בשנת 1863, וציין כי לתוך בתי הכפר החדשים שובצו אבני גזית עתיקות. בנוסף, כתב כי ראה בכפר כ-30 בורות מים ואסמים חצובים בסלע, לצד חורבות של בניינים עתיקים. על פי מפקד שנערך בשנת 1931 על ידי שלטונות המנדט הבריטי, במוחמ'אס הייתה אוכלוסייה של 404 תושבים, ב-80 בתים.[דרוש מקור] משנת 1995 נכללים 870 דונמים משטח הכפר שהם 6.4% בשטח B ו-12,770 דונם (93.6%) בשטח C. קרקע מהכפר הופקעה לטובת שער בנימין, לסלילת כביש 60 וכביש 457 וכן 258 דונם שהופקעו לבניית בסיס צבאי ממזרח לכפר. מדיה וקבצים בנושא מוח'מאס בוויקישיתוף מוח'מאס (יהודה ושומרון), דף שער בספרייה הלאומית MUKHMAS - Palestine tales of hospitality, באתר היישוב (באנגלית). יצחק מגן, ישראל פינקלשטיין (ע), סקר ארכאולוגי בארץ בנימין, ירושלים: רשות העתיקות, 1993, עמ' 185, מסת"ב 965-406-007-8 Raviv, Dvir (2018). "A Seven-Branched Menorah Graffito from Kafr Mukhmas". STRATA: Bulletin of the Anglo-Israel Archaeological Society. 36: 87–99. Hütteroth and Abdulfattah, 1977, p. 116 ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון : יהודה (ג), ירושלים: יד יצחק בן-צבי, 1983, עמ' 35-36 Mikhmas Village Profile ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
דיוקן עצמי גדול

"דיוקן עצמי גדול" (1981-1980) הוא שמם של שני דיוקנאות עצמיים שיצר עופר ללוש. בשנים 1981-1980 יצר עופר ללוש שני דיוקנאות עצמיים במדיום ההדפס בטכניקה של אקווטינטת סוכר ותחריט יבש. עבודות אלו מצטרפות לקבוצה גדולה של יצירות שיצר האמן בז'אנר זה החל משנות ה-70 של המאה ה-20. שני ההדפסים הכילו דיוקן עצמי חזיתי וגדול ממדים של פני האמן. הם נוצרו מאותה פלטת תצריב עשויה פלדה, עליה עבד האמן ויצר 10 מצבים שונים, כשההדפס הראשון מייצג את מצב מס' 5, והשני את מצב מס' 11. העבודות הופקו על ידי גלריה גורדון והודפסו במהדורה של 25 עותקים (כ"א) על ידי ברבי קרביץ בסדנת ההדפס ירושלים, על גיליונות נייר בגובה של 100 ס"מ וברוחב של 70 ס"מ. ללוש הגדיר את יצירות הדיוקן העצמי שיצר באותה תקופה כביטוי לכישלון של הייצוג. כישלון שמקורו במגבלות החומר. בשני ההדפסים מודגשת פעולת הרישום של האמן על ידי שימוש בקווים רבים. סגנון הרישום של ב"דיוקן עצמי גדול I"‏ (T.1070-a) הוא ריאליסטי, אולם האמן השאיר רשת של קווי עזר על הדיוקן, המדגישים את תלת-ממדיות הדמות. ב"דיוקן עצמי גדול II"‏ (T.1070-b), לעומתו, סגנון הרישום אקספרסיבי יותר, ומבטא תהליך הפשטה, היוצר טשטוש בין הדיוקן לבין הרקע הכהה של העבודה. "דיוקן עצמי גדול I" הוצג בתערוכות כגון תערוכת יחיד בגלריה גורדון (1982), תערוכת יחיד (1983) בגלריה גרפיקה 3 בחיפה, בתערוכות הקבוצתיות "דיו איקון" (2001) ו"מיתוס הסדנה" (2014) בסדנת ההדפס ירושלים. "דיוקן עצמי גדול II" הוצג בתערוכות היחיד של ללוש בגלריה האוניברסיטאית בתל אביב (1994) ובתערוכה "עופר ללוש: בין תחריט לפיסול" (2005) במוזיאון הפתוח תפן. ראו: עומר, מרדכי, "עופר ללוש: דיוקן עצמי", אמנות ישראלית בת-זמננו, עם עובד, 2006, עמ' 247-230 המספור כולל הדפס מונופרינט שהיווה הכנה להדפס. ראו: עופר ללוש: תחריטים 1987-1975, המכון הצרפתי, תל אביב, 1987, הדפסים מס' 33a-33I ראו: ללוש, עופר, "דיוקן עצמי - עד שהוא משתגע", פרוזה, 43, דצמבר 1980, עמ' 58
לומברוזו

האם התכוונתם ל... יצחק לומברוזו – מכונה המהרי״ל, מגדולי רבני תוניסיה צ'זארה לומברוזו – קרימינולוג איטלקי
תוכי אקלקטוס

תוכי אקלקטוס (שם מדעי: Eclectus roratus) הוא מין של תוכי ממשפחת הדרראים המצוי באיי שלמה, גינאה החדשה, האי סומבה שבאינדונזיה ובכמה איים מצפון לאוסטרליה והוא המין היחיד בסוגו. אורכו 35 ס"מ בממוצע. תוכי זה ידוע בעיקר בגלל הדו-צורתיות זוויגית הבולטת שלו: הזכרים ירוקים ובעלי מקור כתום מגודל בעוד הנקבות אדומות-כחולות עם מקור שחור קטן. הבדל זה בולט כל כך ביחס לזני תוכים אחרים עד שחוקרים אירופאים חשבו לראשונה, ובמשך כמה עשורים, שמדובר בשני מינים שונים. מסתבר, שההבדל נוצר כתוצאה מתפקידיהם השונים של המינים. הנקבות נשארות לרוב בקנים עם הגוזלים. הזכרים יוצאים לחפש מזון, לכן הם זקוקים להסוואה שתגן עליהם מטורפים כגון הבז הנודד. מפני שבאזורי המחיה של האקלקטוסים יש מחסור במקומות המותאמים לקנים, הנקבות פיתחו צבע אדום בוהק, המסמן את בעלותן על המקום ומהווה אזהרה למתחרות. המערכת הזוגית של האקלקטוס מיוחדת גם היא. בעוד שזנים רבים של ציפורים הם מונוגמים, או פוליגינים, אקלקטוסים הם פוליגנאנדרים, כלומר, כל נקבה מזדווגת עם כמה זכרים, וכל זכר מזדווג עם כמה נקבות, לעיתים במרחק של עד 7 קילומטרים אלה מאלה. תפוצתו של התוכי יציבה במגוון איים טרופיים מצפון לאוסטרליה. הוא ניזון מפירות או מזרעים שונים ומשתמש במקורו כדי לפצח את הגלעינים והקליפות. תוכי זה מגודל גם כחיית מחמד פופולרית במדינות רבות. Eclectus roratus aruensis Eclectus roratus biaki Eclectus roratus cornelia Eclectus roratus macgillivrayi Eclectus roratus polychloros Eclectus roratus riedeli Eclectus roratus roratus Eclectus ruratus vosmari מדיה וקבצים בנושא תוכי אקלקטוס בוויקישיתוף תוכי אקלקטוס, באתר ITIS (באנגלית) תוכי אקלקטוס, באתר NCBI (באנגלית) תוכי אקלקטוס, באתר Animal Diversity Web (באנגלית) תוכי אקלקטוס, באתר GBIF (באנגלית) תוכי אקלקטוס באתר הרשימה האדומה של IUCN Evolution of the enigmatic eclectus | GrrlScientist, the Guardian, ‏2008-07-22 (באנגלית)
קפיבארה ננסית

קפיבארה ננסית (שם מדעי: Hydrochoerus isthmius) היא מין של מכרסם ענקי מאמריקה הדרומית ששייך למשפחת הקביתיים. מין זה הוא מין המכרסם השני בגודלו בעולם לאחר המין הקרוב לו - קפיבארה מצויה. אורכו יכול להגיע למטר ומשקלו ל-28–50 ק"ג. קפיבארה זו מצויה במספר אזורים במזרח פנמה, צפון מערב קולומביה ובמערב ונצואלה. היא חיה ביערות ובביצות טרופיות וחיה הרבה מזמנה בתוך המים או בין צמחי המים. קפיבארה זו מאוד דומה לקרובתה ובעבר הייתה תת-מין שלה. ואולם היא קטנה יותר, נחבאת יותר וחיה בבדידות או בחבורות קטנות היוצאות בשעות בין הערביים לפעילות. הקפיבארה צמחונית וניזונה בעיקר מעשבים. מדיה וקבצים בנושא קפיבארה ננסית בוויקישיתוף קפיבארה ננסית, באתר ITIS (באנגלית) קפיבארה ננסית, באתר Animal Diversity Web (באנגלית) קפיבארה ננסית, באתר GBIF (באנגלית) קפיבארה ננסית באתר הרשימה האדומה של IUCN Lesser Capybara canopy family
יחיאל יעקבסון

הרב יחיאל מיכל יעקבסון (נולד ב-30 בדצמבר 1955) הוא מחנך חרדי, העוסק במניעת נשירה בחברה החרדית ובהדרכה חינוכית. מראשית שנות ה-80 מכהן כמשגיח בישיבה הקטנה ובמתיבתא של "המרכז לחינוך תורני - זכרון יעקב" (מל"ת). גדל במשפחה חרדית בשכונת בית וגן בירושלים. מגיל צעיר היה תלמיד ומקורב לרב יחזקאל אברמסקי והרב אליהו לופיאן למד בישיבות: קול תורה, סלבודקה ופוניבז'. בגיל צעיר נאלץ לעזוב את הישיבה עקב בעיה רפואית שהקשתה על ראייתו[דרוש מקור]. שירת כקצין בסיירת תותחנים והשתתף במלחמת שלום הגליל כאיש מילואים. יעקבסון נפצע במהלך פעולה בלבנון. הוא השתחרר בדרגת סרן כנכה צה"ל[דרוש מקור]. הרב יחזקאל אברמסקי המליץ לו לעסוק בחינוך. כבר בגיל צעיר ניהל מוסד חינוכי לצעירים בעלי הפרעות וקשיי למידה, הקים מוסדות לטיפול בנוער נושר בדרום ובצפון הארץ וכן הקים מכונים לטיפול כגון "לב שומע" ו"שמע בני". בהמשך הקים בזכרון יעקב ישיבה לצעירים. משמש כמרצה בענייני חינוך ילדים ובענייני ייעוץ. את עיקר זמנו הוא מקדיש לעבודה עם נוער חרדי אשר מועד לנשירה מהחברה החרדית. תקופה מסוימת עסק בהחזרה בתשובה, בארגון "אל המקורות", אולם בהוראת הסטייפלר[דרוש מקור] חדל מכך כדי להקדיש את כל זמנו למניעת נשירה מהחברה החרדית. החל משנת תשס"ח (2007) ולמשך כמה שנים, לימד ב"תורת החיים", בבית הספר להעצמה אישית והכשרת מטפלים. יוכי דנחי היא בין תלמידיו. הרצאותיו הופצו על גבי קלטות ותקליטורים על ידי הארגון "חסדי נעמי", ובהמשך הוכנסו למאגר "קול הלשון". יעקובסון הסתייג מהפצת הרצאותיו ואמר שהן יועדו והותאמו באופן ספציפי לסוג ואופי הקהל שאליו ניתנה ההרצאה. עיקרי משנתו של הרב יעקבסון הם: הצורך בהבעת חיבה לילדים. לדעתו העדר הבעת חיבה עומד בראש רשימת הסיבות לכשלים בחינוך, נשירה ממערכת החינוך ויציאה בשאלה. האבחנה בין חינוך להפעלה. הדרכים שבהם גורמים הורים ומחנכים לצעיר לציית להם אינן נחשבות לחינוך כי אם להפעלה, שהיא ההפך הגמור מחינוך, בין אם הדבר נעשה על ידי פרסים ובין אם על ידי עונשים. לעומת ההפעלה, חינוך הוא לגרום לילד להבין ולהפנים בצורה עצמית את דרך הישר, באופן שמעצמו ירצה להתנהג בצורה נאותה ולא רק כמופעל על ידי אחרים. לדבריו חוסר אבחנה זה הוא הסיבה לשאר המקרים של כשלים בחינוך. דגש מיוחד על הכלל החינוכי של הרש"ר הירש לומר לילדים "לא" רק במקרים נדירים והכרחיים ממש, אך על כל "לא" שאומרים לעמוד בכל תוקף. חינוך ילדים להנאה מקיום המצוות. דגש על הבחירה והרצון של הילד בחינוך ותחושת סיפוק מדרך הטוב. יעקובסון נשוי, אב לחמישה. פעל להצלת נוער שנשר לכנופיות רחוב ועבריינים, עקב כך נאלץ לעבור לזכרון יעקב לאחר מכן. בן דודו הוא הרב יחזקאל יעקבסון ראש ישיבת שעלבים. אל תחטאו בילד - הדרכה בחינוך - ה'תשנ"ה אל תחטאו בילד - מחשבת החינוך התורתי - משנתו החינוכית של הרב יחיאל יעקבסון - חשוון ה'תשע"ב אי אפשר אחרת - הרפתקאות חינוכיות ה'תשע"ט אדון עולם - מאמרים תורניים באמונה - חשוון ה'תשפ"ד קניין תורה - מאמרים תורניים בתורה - אייר ה'תשפ"ד מאגר שיעורים של הרב יעקבסון, באתר תורה אחת תלמידים של הרב יעקובזון האיש והאגדה- הרב יחיאל יעקובזון משואה על שמו, באתר מגזין אימגו יחיאל יעקבסון (1955-), דף שער בספרייה הלאומית